Zamak Svetog Mihaila

**[[Zamak Svetog Mihaila]]** () u Sankt Peterburgu je bivša kraljevska rezidencija u historijskom centru grada Sankt Peterburga u Rusiji. Nalazi se na južnoj obali Neve, u blizini ušća rijeke. U neposrednoj blizini tvrđave nalazi se Crkva Spasitelja prolivene Krvi, koja datira iz 1907. godine. 

Sa svake strane dvorac izgleda drugačije jer su arhitekti koristili motive različitih arhitektonskih stilova poput francuskog klasicizma, talijanske renesanse i gotike.

## Historija

Dvorac Svetog Mihaila su između 1797. i 1801. sagradili arhitekti Vincenzo Brenna i Vasilij Baženov kao rezidenciju cara Pavla I. Romanova na mjestu srušene drvene ljetne palače carice Elizabete. Dvorac je ime dobio po svetom Mihaelu Arkanđelu, svecu zaštitniku ruske kraljevske porodice. Krajem 1798. Pavle I. postao je velemajstor Malteškog reda. Izgled dvorca spojio je romantične osjećaje i maltešku simboliku. Zatvoreni volumen zgrade, zaobljeni uglovi povezani s okruglim ugaonim tornjevima, stvarali su sliku citadele Malteškog viteškog reda. Razvoj kompozicije nove carske rezidencije, kroz niz varijacija, doveo je do kvadratnog bloka s oktogonalnim dvorištem koji podsjeća i na okruglu palaču Villa Farnese u Capraroli i na njenu peterokutnu vanjsku siluetu, koju je izradio arhitekt Vinjola u 16. vijeku.

Car Pavle I. ubijen je samo 40 noći nakon što se uselio u svoj novoizgrađeni dvorac. Ubila ga je u noći 24. marta 1801. u vlastitoj spavaćoj sobi skupina otpuštenih časnika na čelu s generalom Bennigsenom. Urotnici su ga prisilili da sjedne za stol i pokušali ga prisiliti da potpiše abdikaciju. Pavle je pružio otpor, a jedan od urotnika je ga udario mačem, a zatim je zadavljen i izgažen do smrti. Naslijedio ga je njegov sin, car Aleksandar I, koji je zapravo bio u palači u to vrijeme, a general Nikolaj Zubov, jedan od atentatora, obavijestio ga je o njegovom prijestolju.

Nakon Pavlove smrti, carska porodice je se vratila u Zimskom dvorcu i od tada nitko od Romanova nije želio živjeti u Mihajlovskoj tvrđavi. Zgrada je dva desetljeća ostala prazna, da bi se 1820. godine u nju uselila "Glavna inženjerska škola", današnji Vojno-inženjerski tehnološki univerzitet, pa odatle i alternativni naziv dvorca – "Inženjerski dvorac". Fjodor Mihajlovič Dostojevski je ovdje studirao od 1838. do 1843., mada će već augusta 1844., nakon postignute diplome, napustiti službu i odreći se vojne karijere. Od 1820-ih do 1840-ih većina je namještaja oštećena ili uklonjena. Godine 1855. brojni su apartmani u zgradi prebačeni na Nikolajevsku inženjersku akademiju. Do 1917. godine u Dvorcu sv. Mihaila nalazio se Glavni odjel inženjerije Ministarstva obrane. 

Nakon Oktobarske revolucije, od 1918. u dvorcu su bili smješteni tečajevi 1. Petrogradske inženjerijske komande, te 1920-ih i 1930-ih Vojno-inženjerska škola i Vojno-inženjerski historijski muzej Crvene armije, a između 1925. i 1932. Vojno-tehnička akademija. Potom je se do 1941. u dvorcu nalazila Lenjingradska vojna inženjerijska škola,  koja je tijekom Velikog domovinskog rata evakuirana u Kostromi, a u dvorcu su bile smještene dvije evakuacijske bolnice s više od 2000 kreveta. Od 1941. do 1944. dvorac je više puta bio izložen bombardiranju i topničkom granatiranju. Dana 4. aprila 1942. godine pogođen je dvjema eksplozivnim bombama od 250 kilograma, koje su uništile dio sjeveroistočnog krila dvorca, ubivši 54 bolesnika i ranjenika i 6 medicinskih radnika. U jesen 1944. u dvorac se vraća Vojnoinženjerijska škola, a počinju radovi na njezinoj obnovi. Opsežni radovi na obnovi izvedeni su u različitim fazama počevši od 1947. godine.

Početkom 1990-ih dvorac je postao ogranak Ruskog muzeja i u njemu se nalazila Galerija portreta sa službenim portretima ruskih careva i carica te raznih dostojanstvenika i slavnih osoba od kraja 17. do početka 20. stoljeća. Godine 1991. Ruski muzej započeo je masovnu obnovu dvorca. U radovima obnove koji su trajali više od trideset godina sudjelovali su različiti izvođači, uključujući "*Vozroždenje*", "*Renesans-Restavracija*" i "*Setl Group*". Od 2021. Ruski muzej očekuje da će završiti obnovu dvorca do 2024. godine.

## Povezano
* Pavle I. Romanov
* Dinastija Romanov
* Rusko Carstvo

## Galerija

Paul i russia.jpg|Portret cara Pavla I.
Murder of Tsar Paul I of Russia, March 1801 (1882-1884).jpg|Ubojstvo Pavla I.
Saint Michael's Castle South.jpg|Južna fasada.
Spb 06-2012 MichaelCastle.jpg|Zapadna fasada.
Михайловский замок.jpg|Sjeverna fasada.
St. Petersburg IMG 8361 St. Petersburg, Russia (26708407338).jpg|Istočna fasada.
Spb 06-2017 img21 StMichael Castle.jpg|Slika iz zraka.
Михайловский замок (вид с Фонтанки).jpg|Pogled s rijeke.
Spb 06-2017 img20 StMichael Castle.jpg|Panorama Sankt Peterburga.
Engineers Castle. Saint-Petersburg.jpg|Sjeverna fasada.
Spb_StMichael_Castle_asv2019-09_img11.jpg|Ovalna sala, interijer.


## Napomene